Maak gebruik van afslag vir 60-plussers - Jou Geld | Solidariteit WêreldJou Geld | Solidariteit Wêreld
Tuis › Artikels › Maak gebruik van afslag vir 60-plussers
Jy het nooit gedink die dag dat jy as bejaarde geklassifiseer sal word, gaan so gou aanbreek nie. Die inperkingstyd het die meeste mense finansieel so 'n paar maande of selfs jare teruggesit en dit is nou 'n goeie tyd om te weet waar jy oral kwalifiseer vir afslag vir bejaardes. Wees dankbaar daaroor want waar die jongeres volprys moet betaal kan jy soms tot 50% afslag kry. Maak gebruik daarvan. Dis onmoontlik om almal te lys, maar 'n mens moet so 'n bietjie huiswerk gaan doen en hou maar altyd jou pensioenkaart en ID byderhand.
Op Woensdae kry mense ouer as 60 dubbel punte op hul Smart Shopper-kaart. Jy kan later jou punte omruil vir geld wat jy dan by Pick n Pay kan bestee.
Sekere Spar-winkels bied 'n 5%-afslag aan pensioenarisse op Dinsdae, maar dit is nie by alle Spar-winkels van toepassing nie. Vra by jou naaste Spar of hulle enige afslag aanbied of doen aansoek om 'n Spar Rewards-kaart waar daar ook ander winskopies is. Besoek: https://www.spar.co.za/SPAR-Rewards
Doen aansoek vir die Game Pensioners-kaart by die kliëntedienstoonbank. Elke Woensdag kry persone ouer as 60 10% afslag op sekere produkte.
Op Dinsdae kry mense ouer as 60 tot 10% afslag op algemene goedere (dit sluit alkohol, selfoonprodukte, tabakprodukte, iTunes, ShowMax, Google Play en Makro-geskenkbewyse uit). Dit sluit in 5%-afslag op die meeste kosprodukte, die slaghuis, vrugte en groente ingesluit. Besoek: https://www.makro.co.za/
ClubCard-lede ouer as 60 verdien dubbel punte op hulle aankope op Woensdae.
Dis-Chem het die 60 Plus-program vir persone ouer as 60. Die voordele sluit in dubbel punte op alle items wat Woensdae in die winkel gekoop word. Jy kry een gratis bloeddruktoets elke maand. Kry jou Dis-Chem Benefit-kaart aanlyn of by die winkel – dit sluit die 60-plusserprogram in. Besoek: https://www.dischem.co.za/60-plus-programme
Pensioenarisse bo 65 kry 'n gratis uitgesoekte raam ter waarde van R599 wanneer hulle vir 'n oogtoets gaan en voorskriflense koop.
By Torga Optical kry pensioenarisse daaglikse afslagpakkette. Vind meer uit by jou plaaslike tak. Besoek: https://www.torgaoptical.co.za/pensioners-promotions-2
Die Automobiel Assosiasie van SA bied spesiale pakkette vir mense ouer as 60 wat dit geniet om te reis. Dit sluit padbystand en insleepdienste in. Besoek hul webtuiste vir meer inligting. Besoek: https://www.aa.co.za/products/membership/aa-60-advantage-0
Op Dinsdae kry mense ouer as 60 afslag op bande en dienste. Doen navraag by jou plaaslike tak of besoek: https://www.twt.co.za/pensioner-specials-tuesday
Mense ouers as 60 kry tot 15% afslag of buskaartjies buite spitstyd. Die afslag is net geldig vir voorafbespreekte en bystandkaartjies. Kaartjies moet by Greyhound-agentskappe, hul webtuiste of inbelsentrum bespreek word. Besoek: https://www.justmoney.co.za/deals/2019/10/29/greyhound-senior-citizen-s-discount/
Passasiers bo 60 kry 15% afslag op buskaartjies. Jy moet net jou ID toon wanneer jy die kaartjie koop. Besoek: https://www.intercape.co.za/online-bus-tickets/loyalty-discounts/
Pensioenarisse met 'n geldige pensioenkaart kry 5% afslag op buskaartjies in spitstyd en 10% buite spitstyd. Besoek: https://www.intercity.co.za/specials/
SANParke bied tot 40% afslag op tariewe vir mense met 'n geldige pensioenkaart. Dit geld egter nie op Vrydag- en Saterdagaande en oor langnaweke nie. Besoek: https://www.sanparks.org/tourism/tariffs/pensioners_discount.php, of
As jy 'n Suid-Afrikaanse burger, 60 jaar en ouer is en 'n geldige ID het, kwalifiseer jy vir 'n afslag van 30% op alle selfsorg- en kampeergeriewe. Die afslag is slegs geldig as dit deur die inbelsentrum gedoen word. Afslag vir seniors kan nie aanlyn bespreek word nie. Besoek: https://www.capenature.co.za/?s=pensioners+discount
The Willows Holiday Resort & Conference Centre
Seniors kry 10% afslag vir eenhede en 50% afslag vir kampeerplekke. Vir twee persone moet ten minste een 'n pensioenaris wees. 'n Pensioenkaart en ID moet by aankoms getoon word. Besoek: https://www.thewillowspe.co.za/discounts/
Hulle bied 'n groot reeks aanbiedings en afslag vir mense bo 60. Jy kan tot 50% afslag op die tarief kry, onderworpe aan beskikbaarheid.
Dit is 250 km vanaf Kaapstad en mense bo 60 kry die hele jaar 45% afslag gedurende die week. Besoek:
Pensioenarisse kry 20% afslag gedurende die week tot 30 November 2020.
Besoek ook https://youve-earned-it.co.za/site/accommodation-in-the-western-cape/
Kirstenbosch Nasionale Botaniese Tuin
Gratis toegang vir mense ouer as 60 elke Dinsdag behalwe op openbare vakansiedae. Besoek:
SK Club-lede bo 60 kry 22% afslag elke dag. Besoek:
Mense ouer as 60 kwalifiseer vir afslag op 'n retoerkaartjie sewe dae 'n week. Daar is ook 'n spesiale aanbieding op etes vir pensioenarisse. Praat met 'n kassier oor die spesiale aanbieding. Besoek: https://www.tablemountain.net/content/page/seniors
Cape Wheel by die V&A Waterfront bied afslag aan pensioenarisse elke Dinsdag en Woensdag. Pensioenarisse betaal R75 tussen 10:00 en 18:00, as die weer dit toelaat.
Volgende keer as jy na 'n winkel, restaurant of enige ander plek gaan, vra gerus of hulle enige afslag vir persone ouer as 60 het en op watter dae. Maak gebruik hiervan.
Kry jou pensioenkaart
Alle Suid-Afrikaanse burgers kwalifiseer vir 'n pensioenkaart, wat hulle kan gebruik om afslag te kry.
As jy 'n staatspensioen kry, sal jy 'n Sassa-kaart ontvang.
As jy 'n lid van 'n privaat pensioenfonds is, sal jy 'n pensioenkaart kry wanneer jy aftree, maar dit geld hoofsaaklik vir mense wat vir groot ondernemings werk.
As jy om 'n pensioenkaart moet aansoek doen, kan jy dit deur die Suid-Afrikaanse Vereniging vir Afgetredenes (Sava) doen. Lidmaatskap is gratis. Doen aansoek by 021 592 1279 of https://saarp.net/afrikaans2/